Estelito Jacob

Si Estelito "Esting" Baylon Jacob (Setyembre 3, 1973) sarong kagubay na Bikolanong parasurat, paratukdô, pintor asin kagsurat kan librong Mga Nirukitdukit (NCCA, 2005). Siya an presenteng pamayo kan Kabulig Bikol. Nagtapos si Jacob nin Batsilyer sa Edukasyon Sekondarya sa Ateneo de Naga, asin nakamtan an titulong Master sa Arte sa Ingles sa Unibersidad kan Nueva Caceres. Nagtukdô siya nin halawig na panahon sa sekondarya sa Unibersidad kan Nueva Caceres asin ngunyan nagtutukdô sa Camarines Sur National High School sa syudad nin Naga. 

Resipyente si Jacob nin Special Achievement Award in Creative Writing halì sa Unibersidad kan Nueva Caceres, ikaduwang premyo sa 1999 Bikol Poetry Writing Contest: Mga Tula Para ki Ina gikan sa lokal na gobyerno kan Syudad nin Naga, pinalista sa Inot na Premio Tomas Arejola para sa Literaturang Bikolnon (Fiction and Poetry Categories) asin kabilang sa Home Life Poetry Writing Contest (2001, 2004 asin 2005). 

Nagin siyang partisipante sa Ika-40ng University of the Philippines National Writers Workshop (2002) na ginibo sa Syudad nin Baguio, tagapadalagan kan Pagsurat Bikolnon 2 sa Syudad nin Legazpi (2004), partisipante sa Inot na Juliana Arejola-Fajardo Workshop for Bikol Writing (2003), workshop director sa Ikaduwang Juliana Arejola-Fajardo Workshop for Bikol Writing (2005) asin panelista sa Saringsing Writers Workshop (2014 asin 2015), an taonan na hunglonan sa pagsurat kan Parasurat Bikolnon kan 2014 asin 2015.

Kan 2014, naipublikar an saiyang ikatulong libro sa titulong Pinagrok asin iba pang rawitdawit kan Ateneo de Naga University Press.

Mga tukdang nalathala
An minasunod na lista nin mga titulo gikan sa blog ni Jacob. Sarô siya sa mga tagapakarhay kan Bangraw kan Arte, Literatura asin Kultura kaiba sinda Jun Pesimo sagkod Marissa Reorizo-Redburn asin nagluwas man an nagkapira sa saiyang mga rawitdawit sa An Tambobong nin Literaturang Bikolnon.

Mga rawitdawit

Mga tula sa Tagalog/Filipino
Alat at Sugat - Liwayway, Agosto 23, 2004; Home Life, Marso 2005
Awit ng Isang Duwag - Liwayway, Marso 1, 2004
Disyembre - Home Life, Disyembre 2005
Dyip sa Aming Bayan, Ang - Aklat Likhaan ng Tula at Maikling Kuweto; Liwayway, Marso 1, 2004
Inyong Akala sa mga Tulad; Kong Number Two, Ang - Home Life, Marso, 2003; Home Life, Oktubre 2001
Kapag Namuti ang Langit - Home Life, Enero 2004
Kaluluwa sa Langit - Home Life, Nobyembre 2000
Lamay - Home Life, Nobyembre 2005
Mama sa Dyip, Ang - Home Life, Oktubre 2008
Maraming Ngiti, maraming Tuwa - Home Life, Pebrero 2006
Sa Muling Pagputok ng Mayon - Home Life, Enero 2007
Sulat Mula sa Isang Japayuki - Home Life, Septyembre 2004
Ulan - Liwayway, Marso 1, 2004

Mga tula sa Ingles
Collateral Damage - Sunday Times Magazine, Hunyo 8, 2004
The Other Side of a Painter - Philippine Graphic, March 22, 2004

Mga osipon
Angungudang - Liwayway, Pebrero 18, 2008
Godofredo Miclat - ABYSS, 2003
Ina Sa Sakong Daghan - Bikol Reporter, Agosto 15, 2004
Suyuan sa Bisekleta - Liwayway, Hunyo 7, 2005
Pagbaba sa Terminal Kan Pilar - ABYSS, 2002
Si Koroy asin An Duwang Didit - Letra, Agosto 2000

Toltolan

Mga panluwas na takod
Estelito Jacob  sa Panitikan.com.ph
Karitela  - an saiyan blog

Jacob, Estelito
Jacob, Estelito